**Izziņa** par saņemtajiem komentāriem par **Vides aizsardzības un reģionālās attīstības ministrijas** **Eiropas Savienības kohēzijas politikas programmas 2021. - 2027. gadam 2.2.3. specifiskā atbalsta mērķa** “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” **2.2.3.6. pasākuma** “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas”materiāliem

| **Nr.** | **Dokumenta esošā redakcija, punkts** | **UK dalībnieka komentārs** | **Vides aizsardzības un reģionālās attīstības ministrijas viedoklis** | **Gala redakcija** |
| --- | --- | --- | --- | --- |
|  | 1 | 2 | 3 | 4 |
|  | Kritēriji  Kvalitātes kritērijs Nr.3.1. | 23.01.2023.  **Latvijas Pašvaldību savienība**  Latvijas Pašvaldību savienība nosūta informācijai **Ventspils valstspilsētas pašvaldības atsevišķo viedokli** par Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.6. pasākuma “Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas” projektu iesniegumu kvalitātes kritēriju  “3.1. Projekta īstenošanas mērķteritorija:  Ja projektu plānots īstenot Rīgas, Liepājas vai Rēzeknes valstspilsētu teritorijās, koeficientam (K1) piešķir vērtību **5 punkti**.  Ja projektu plānots īstenot citās valstspilsētu vai novadu pilsētu teritorijās, koeficientam (K1) piešķir vērtību 1 punkts”.  Ventspils valstpilsētas pašvaldība, respektējot Pasaules Veselības organizācijas vadlīnijās un Eiropas Savienības kohēzijas politikas programmā 2021.–2027. gadam noteikto, lūdz pārskatīt kritērija gradāciju, kas ļautu saņemt augstāku vērtējumu tiem valstspilsētu un novadu pilsētu projektiem, kas netiek īstenoti Rīgas, Liepājas vai Rēzeknes valstspilsētu teritorijās.  Ventspils valstpilsētas pašvaldība rosina kritēriju izteikt šādā redakcijā:  “3.1. Projekta īstenošanas mērķteritorija:  Ja projektu plānots īstenot Rīgas, Liepājas vai Rēzeknes valstspilsētu teritorijās, koeficientam (K1) piešķir vērtību **2 punkti**.  Ja projektu plānots īstenot citās valstspilsētu vai novadu pilsētu teritorijās, koeficientam (K1) piešķir vērtību 1 punkts”. | **Nav ņemts vērā.**  Skaidrojam, ka investīciju programma sagatavota atbilstoši Gaisa piesārņojuma samazināšanas rīcības plānam 2020.-2030. gadam, kas īpaši norāda par visa veida PM daļiņu pārsniegumiem šajās pilsētās un šīm pilsētām ir paredzēta arī rīcības plānu izstrāde gaisa piesārņojuma mazināšanai, Latvijas Nacionālajam attīstības plānam 2021.-2027. gadam, kā arī atbilstoši Eiropas Savienības kohēzijas politikas programmas 2021.–2027.gadam nosacījumiem caur projekta kvalitātes kritēriju kopu specifiski veicina investīcijas valstspilsētās, kurās konstatēti gaisa piesārņojuma normatīvo aktu pārsniegumi.  Skaidrojam, ka **3.1.kritērija maksimālo punktu ietekme (5 punkti) jau šobrīd nepārsniedz 20% no maksimāli iegūstamā kvalitātes kritēriju punktu kopskaita** (25 punkti), vienlaikus minimālā un maksimālā punktu atšķirība ir pietiekoši nozīmīga, lai šo kritēriju pēc nozīmes ierindotu kā otru visnozīmīgāko kritēriju pēc 3.4.kritērija (*Projekta īstenošanai plānotās atbalstāmās darbības*), turpmāk pēc nozīmības ierindojot 3.2.kritēriju (*Projekta īstenošanas dzīvojamās mājas veids*), visbeidzot seko 3.5. un 3.3.kritēriji ar vismazāko kritērija ietekmi (*Projekta īstenošanai plānotās atbalstāmās darbības, kas veicina bezemisiju tehnoloģijas* *un virzību uz klimatneitralitātes mērķu sasniegšanu* un *Projekta īstenošanas dzīvojamās mājas ēkas siltumnoturība*). Skaidrojam, ka VARAM ieskatā visefektīvākie projekti ir projekti, kas ar viszemākajām izmaksām spēj sasniegt vislielāko gaisa piesārņojuma samazinājumu, respektīvi kritērijs 3.4., kas atbalsta konkrētu atbalstāmo darbību, savukārt nākamais nozīmīgākais – ir koncentrēt investīcijas teritorijās, kur tās ir visvairāk nepieciešamas – kritērijs 3.1. Mainot kritēriju punktu īpatsvaru (t.sk. mainot kritēriju ietekmes secību), pastāv risks, ka investīcijas tiks izkliedētas un pilsētās, kur konstatēti gaisa piesārņojuma normatīvo aktu pārsniegumi, netiks būtiski uzlabota šo teritoriju kopējā gaisa kvalitāte.  Vienlaikus skaidrojam, ka **investīciju pasākuma nosacījumi ļauj sniegt atbalstu arī visās citās valstspilsētās vai novadu pilsētās**.  Tāpat norādām, ka investīcijas ir sadalītas atbilstoši pēc atbalstāmajām darbībām pa projektu atlases uzsaukumiem, kur, piemēram, **2., 3.uzsaukuma projekti** (*paredzam investīciju pasākumā vislielāko pieprasījumu koksnes biomasas katlu, kas piemēroti granulu kurināmajam, projektiem un siltumsūkņu uzstādīšanas projektiem*) **sākotnēji nekonkurēs ar 1.uzsaukumā**  (*pieslēgumiem efektīvai centralizētajai siltumapgādes sistēmai***) iesniegtajiem projektiem**, līdz ar to, pat ja 3.1.kritērijā netiks sasniegts maksimālais punktu skaits, neatkarīgi no kritērija piešķirto punktu ietekmes, visticamākais, **tiks īstenoti projekti visās Latvijas pilsētās.** Norādām, ka, pat, ja katrā uzsaukumā tiks pieprasīts lielāks finansējuma apjoms, kas sākotnēji uzsaukumam paredzēts, 4.uzsaukuma ietvaros kvalitātes kritēriju kopums prioritāri atbalstāmajām darbībām (*pieslēgumiem efektīvai centralizētajai siltumapgādes sistēmai*, 3.4.kritērija maksimālais punktu skaits – 10 punkti), neatkarīgi no projekta īstenošanas teritorijas sniedz vismaz 4 punktu priekšrocības pret jebkuru citu atbalstāmo darbību, tādējādi, skaidrojam, ka 3.1. kritērija maksimālais punktu skaits pret minimālo punktu skaitu (5 – 1 = 4 punkti**) jau esošajā kvalitātes kritēriju kopā neliedz prioritārākus pasākumus īstenot arī citā mērķteritorijā**, kas nesasniedz maksimālo kritēju punktu skaitu 3.1.kritērijā, tas ir, neatkarīgi no projekta īstenošanas vietas, īstenojot prioritārākus pasākumus, punktu skaits tiek izlīdzināts. Vienlaikus informējam, ka kvalitātes kritērija punktus iespējams iegūt arī pārējos kvalitātes kritērijos, kopumā ļaujot projektus saranžēt atbilstoši plānošanas dokumentu prioritātēm un gala rezultātā atbalstot visefektīvākos gaisa piesārņojuma samazinošos projektus. | Kritēriji  Kvalitātes kritērijs Nr.3.1.  **Projekta īstenošanas mērķteritorija:**  Ja projektu plānots īstenot Rīgas, Liepājas vai Rēzeknes valstspilsētu teritorijās, koeficientam (K1) piešķir vērtību 5 punkti.  Ja projektu plānots īstenot citās valststpilsētu vai novadu pilsētu teritorijās, koeficientam (K1) piešķir vērtību 1 punkts. |